میللی تهلوکه‌سیزلیک شوراسی تورکیه سلاح‌لی قوه‌لری طرفیندن سوریه-ده فرات چایی‌نین دوغوسوندا حیاتا کئچیریلن "باریش چشمه‌سی" حرکاتی‌نین مقصدینه چاتانادک داوام ائدجگینی آچیقلادی.
میللی تهلوکه‌سیزلیک شوراسی-نین نوامبرین 26-دا تشکیل ائدیلن ییغینجاغیندان سونرا یاییلان بیاناتدا بیلدیریلیب کی، میللی بیرلیک و برابرلیک ایله تورکیه-‌نین بقاسینی تهدید ائدن پ.کا.کا/پ.ی.د، ی.پ.گ، فتو و داعش باشدا اولماقلا بوتون ترور تشکیلات‌لارینا قارشی اؤلکه داخیلینده و خاریجینده عزم و قرارلی شکیلده حیاتا کئچیریلن موباریزه باره‌ده شورایا معلومات تقدیم ائدیلدی و اوغورلا داوام ائدن عملیات‌لار دئتال‌لی شکیلده موذاکیره اولوندو. "باریش چشمه‌سی" عملیاتی هر جهت دن قیمتلندیریلدی. بؤلگه‌ده باریش و ثابت‌لیک محیطی‌نین یارانماسینا دستک اولار عملیات مقصدینه چاتانادک داوام ائده‌جک. بو آرادا دینج وطنداش‌لارین ضرر گؤرمه‌مه‌سی اوچون ایستنیلن بوتون تدبیرلر گؤرولور.
قیبریس و دوغو آک دنیزی باشدا اولماقلا سون واخت‌لاردا اورتایا چیخان بولگه سل و قلوبال مسئله‌لر موذاکیره اولوندو؛ اؤلکه خاریجینده کئچیریلن گؤروش‌لر باره‌ده معلومات چاتدیریلدی.
آیریجا 1915-جی ایل حادثه‌لری‌نین قیمتلندیریلدیگی ییغینجاقدا “1915-جی ایل حادثه‌لری باره‌ده تاریخی و حقوقی اساس‌لاردان محروم قرارلار سرت شکیلده قیناندی، حقیقت‌لری اورتایا چیخارماغین واختی‌نین گلدیگی اولوسلارل آراسی توپلومون دقتینه چاتدیریلدی” ایفاده‌سی ایشلدیلدی.
